‏כ"ה אלול תשפ"ה
‏18 ספטמבר 2025

ריכוז שאלות הבהרה שהתקבלו במסגרת מכרז 7/2025 לשירותי ייעוץ הנדסי בתחום מתקני הספורט
1. בהמשך לשאלות המציעים ביחס למכרז שבנדון, מובאות להלן תשובות המשרד לשאלות.
2. יובהר כי נוסח השאלות המפורט להלן לא זהה בהכרח לנוסח שנשאל על ידי המתמודדים וכי לא בהכרח נענתה כל שאלה.
3. התשובות וההערות המובאות להלן מחייבות את כל המציעים, מהוות חלק בלתי נפרד ממסמכי המכרז וגוברות על הנוסח המובא במכרז .
4. כל ההבהרות, השינויים והתיקונים האמורים במסמך זה, מהוות חלק בלתי נפרד ממסמכי המכרז, ועל בסיסן יעודכן נוסח המכרז. בהתאם, מסמך זה ייחשב כחלק מתנאי המכרז, ויחולו עליו כל הוראות המכרז הנוגעות למסמכי המכרז.
5. אלא אם נאמר אחרת, לכל המונחים והמושגים האמורים במסמך זה תהיה הפרשנות כאמור במסמכי המכרז.
6. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם המשרד או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי המכרז וכן כל הפירושים וההבהרות להם, הינם כמפורט במכתב זה בלבד, ובמכתבי הבהרות נוספים שיצאו מטעם ועדת המכרזים, ככל שייצאו.
7. אין באי התייחסותה של ועדת המכרזים לשאלה כלשהי או להערה כלשהי או לפרט כלשהו בשאלה או הערה, כדי להוות הסכמה להנחותיו של השואל או המעיר, או כדי לשנות בדרך כלשהי את פרשנות תנאי המכרז.
8. להלן שאלות המציעים, ומענה שניתן להן על ידי המשרד:

	מספר סידורי
	הסעיף במכרז אליו מתייחסת השאלה
	שאלת / הערת המציע
	מענה המשרד

	1
	4.3.1.1
	ביחס לתנאי הסף בדבר ניסיון המציע, מבוקש לאשר ניסיון גם בליווי וייעוץ הנדסי ו/או בקרה.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	2
	4.3.1.1
	ביחס לתנאי הסף בדבר ניסיון המציע, מבוקש להוסיף להגדרה של "מבני ציבור" גם מבני ציבור במחנות צבאיים, כגון: מבני מגורים, משרדים, מבנה מרפאה וכו'.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	3
	4.3.1.3
	בהתאם לתנאי הסף למציע, נדרש כי המציע יעסיק תחתיו לפחות 6 מהנדסים ו/או הנדסאים מתחום ההנדסה האזרחית העומדים בדרישה 3 לתכ"מ 8.1.1.1 (5 שנות ניסיון למהנדס ו-8 להנדסאי). בהמשך, לצורך ניקוד האיכות נדרש המציע למהנדסים / הנדסאים נוספים (מעבר ל-6 הנדרשים בתנאי הסף). 
נעיר כי מספר המהנדסים / ההנדסאים הנדרש ושנות הניסיון חורגים מהמקובל ועל כן מבוקש לכלול גם מהנדסים / הנדסאים שהם ספקי שירותים עצמאיים, הנותנים שירותים למציע דרך קבע (כלומר ללא יחסי עובד-מעסיק).
	הבקשה להכללת מהנדסים / הנדסאים שהם ספקי שירות עצמאיים אינה מתקבלת, אך יחד עם זאת הוחלט להקל את תנאי הסף בעניין זה לדרישה כי המציע יעסיק תחתיו לפחות 5 מהנדסים או הנדסאים (חלף 6 במקור). 
מסמכי המכרז יתוקנו בהתאם, יש להתעדכן באתר מנהל הרכש הממשלתי.


	4
	4.3.2.1
	ביחס לתנאי הסף בדבר הכשרתו המקצועית של המנהל המוצע, מבוקש לאשר גם מנהל פרויקט שהינו בעל תעודת הנדסאי הרשום במרשם ההנדסאים עם ניסיון בפועל של מעל עשר שנים.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	5
	4.3.2.1
	ביחס לתנאי הסף בדבר הכשרתו המקצועית של המנהל המוצע, מבוקש לאשר גם מנהל פרויקט שהינו אדריכל.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	6
	4.3.2.2
	ביחס לתנאי הסף בדבר ניסיונו של המנהל המוצע, מבוקש לאשר ניסיון גם בליווי וייעוץ הנדסי ו/או בקרה.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	7
	5.1.1
	תקנה 5א(ג)(1) לתקנות חובת המכרזים, תשנ""ג-1993, הקובעת את אמות המידה במכרזים של בעלי מקצוע בענף התכנון (בתקנה זו, "מתכנן" – בעל מקצוע בענף התכנון שהוא אחד מאלה: אדריכל, מהנדס, מתכנן, יועץ, מנהל פרויקט, מפקח, שמאי מקרקעין ומודד). בהתאם לתקנה, ובשים לב להיקף ההתקשרות במכרז, אמות המידה לניקוד ההצעות צריך להיות בדרך של 80% עבור ניקוד איכות ו-20% עבור הצעת המחיר. על כן ועדת המכרזים מתבקשת לתקן ולקבוע את הליך הבחירה במכרז זה בהתאם לאמור בתקנות.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	8
	5.2.1
	ביחס לאמת מידה מס' 5 בדבר ניסיון מנהל הפרויקט, מבוקש לאשר ניסיון גם בליווי וייעוץ הנדסי ו/או בקרה.
	ההערה מתקבלת. מסמכי המכרז יתוקנו בהתאם, יש להתעדכן באתר מנהל הרכש הממשלתי.

	9
	5.4.2
	מבוקש לקבל דוגמה מספרית למתן ציון הצעת המחיר למציעים.
	לדוגמא: שני מציעים ניגשו למכרז, מציע א' הציע הנחה של 20% ומציע ב' הציע הנחה של 15%. 
במקרה כאמור, ינוקד מציע א' ב- 100 נקודות ומציע ב' ינוקד באופן יחסי אליו, כלומר ב- 94.1 נקודות, על פי החישוב הבא: 
100X (1-15%)/(1-20%) = 94.1

	10
	נספח 1 – טופס הצעת מחיר
	תעריף יועץ 3 הינו תעריף נמוך מאוד (220 ש"ח). מבוקש לעדכן את התעריף ליועץ 2, או לחילופין לעדכן את התעריף בהתאם לסיווג נותן השירותים בפועל.
	אין שינוי בתנאים שנקבעו במסמכי המכרז.




